**Molėtų rajono savivaldybės taryba**

**SPRENDIMAS**

**DĖL žemės sklypo pirkimo savivaldybės nuosavybėn**

2020 m. balandžio 30 d. Nr. B1- 105

Molėtai

Vadovaudamasi Lietuvos Respublikos vietos savivaldos įstatymo 6 straipsnio 19 punktu, 16 straipsnio 2 dalies 26 punktu, 48 straipsnio 1 dalimi, Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 6 straipsnio 5 punktu, 12 straipsnio 1, 2 dalimis, Žemės, esamų pastatų ar kitų nekilnojamųjų daiktų įsigijimo arba nuomos ar teisių į šiuos daiktus įsigijimo tvarkos aprašo, patvirtinto Lietuvos Respublikos Vyriausybės 2017 m. gruodžio 13 d. nutarimu Nr. 1036 „Dėl Žemės, esamų pastatų ar kitų nekilnojamųjų daiktų įsigijimo arba nuomos ar teisių į šiuos daiktus įsigijimo tvarkos aprašo patvirtinimo“, 50, 67 punktais, atsižvelgdama į Molėtų rajono savivaldybės administracijos direktoriaus 2020 m. vasario 19 d. įsakymą Nr. B6-157 ,,Dėl žemės sklypo pirkimo savivaldybės nuosavybėn ekonominio ir socialinio pagrindimo“,

Molėtų rajono savivaldybės taryba n u s p r e n d ž i a:

1. Pirkti Molėtų rajono savivaldybės nuosavybėn žemės sklypą (registro Nr. 44/2269569, kadastro Nr. 6252/0003:197, unikalus numeris 4400-5017-1434, naudojimo paskirtis – kita, naudojimo būdas – vienbučių ir dvibučių gyvenamųjų pastatų teritorijos, plotas – 0,1870 ha), esantį Molėtų r. sav., Molėtų m., Vasario 16-osios g. 16C, už 24500 (dvidešimt keturis tūkstančius penkis šimtus) Eur.
2. Įgalioti Molėtų rajono savivaldybės administracijos direktorių pasirašyti 1 punkte nurodyto žemės sklypo pirkimo sutartį.
3. Pavesti Molėtų rajono savivaldybės administracijos direktoriui nustatyti sutarties pasirašymo vietą, dieną, laiką ir apie tai per 3 darbo dienas pranešti sklypo savininkui.
4. Nustatyti kad, jeigu kandidatas, kuriam buvo pasiūlyta sudaryti pirkimo sutartį, raštu atsisako ją sudaryti arba nurodytu laiku neatvyksta sudaryti pirkimo sutarties ir nepateikia motyvuoto pasiteisinimo arba atsisako sudaryti pirkimo sutartį, laikoma, kad jis atsisako sudaryti pirkimo sutartį.
5. Įsigytą Molėtų rajono savivaldybės nuosavybėn 1 punkte nurodytą žemės sklypą perduoti Molėtų rajono savivaldybės administracijai (kodas 188712799) valdyti patikėjimo teise.
6. Įgalioti Molėtų rajono savivaldybės merą pasirašyti 1 punkte nurodyto žemės sklypo priėmimo - perdavimo aktą.

Šis sprendimas gali būti skundžiamas Lietuvos Respublikos administracinių bylų teisenos įstatymo nustatyta tvarka.

Savivaldybės meras Saulius Jauneika